open-index/open-wikipedia-markdown huggingface dataset:
Lilly Sandnes

**Lilly Erika Sandnes** (født Sjøvik 19. mai 1916 i Ålesund; død 16. juni 2022 i Valldal)  var en norsk forfatter, lokapolitiker og bonde. Hun drev gård i Valldal sammen med sin mann. Sandnes ga i 2016 ut boken *Kvardag og fest*. Hun har skrevet dikt og sanger, blant annet «Norddalssongen» (musikk av Kjell Kipperberg). Hun var mor til Arne Sandnes. Hun representerte Senterpartiet i kommunestyret.

## Referanser
Uvdal kraftverk

**Uvdal kraftverk** er et vannkraftverk i Midt-Telemark kommune i Telemark.

Det er et elvekraftverk som utnytter et fall på 113 meter i Kvennebekken.

Installert effekt er 40 kW fra en peltonturbin. Årsproduksjon er 0,1 GWh.

## Referanser


## Kilder
* 
* NVE vannkraftdatabase
Sølvi Ytterstad

**Sølvi Ann-Karin Ytterstad ** (født 1945 i Lødingen) er en norsk lyriker bosatt i Harstad.

Ytterstad vokste opp i Vestbygd i Lødingen og stedet har vært inspirasjonen til de fleste av tekstene hennes. Hun har gitt ut seks diktsamlinger og er representert i flere antalogier. Bortsett fra debutsamlingen fra 1991 er alle samlingene gitt ut på eget forlag. *Plukke stjerner* ble gitt ut som lydbok med musikk av Helge Sveen. Hun veksler mellom å skrive på dialekt, bokmål og nynorsk etter hva som passer best. Hennes mest kjente dikt er *Lofotstjerna* og *Fader vår - år 2000*.

## Bibliografi
* *Hinnøystund* (1991)
* *Lita i nord* (1998)
* *Havella*  (2000)
* *Månekorn* (2004)
* *Plukke stjerner* (2005) lydbok
* *Gudskjelovlandet* (2013)

## Referanser


## Eksterne lenker
* Utgivelser på oria.no
Worli Fort

**Worli Fort** er et fort bygget av britene i Worli i Mumbai i India. Dette fortet blir ofte feilaktig omtalt som bygget av portugiserne, men det ble faktisk bygget av britene rundt 1675. Fortet, som ble bygget på Worli Hill, på Mahim Bay den gang byen bestid av bare de syv øyene. Det ble brukt som utkikkspost for fiendtlige skip og pirater.

## Referanser


## Eksterne lenker
* Worli Fort Satellitt bilde i Google Maps
* Worli Fort på YouTube
Worli

**Worli** (marathi: वरळी) er et område og et forretningsdistrikt i Mumbai i Maharashtra i India. Historiske stavemåter inkluderer Warli, Worlee, Varli.

## Geografi

Worli er en del av Sør-Mumbai som strekker seg fra Haji Ali til Prabhadevi. Det er avgrenset av Arabiahavet i vest og nabolaget Haji Ali i sør, Mahalaxmi i øst og Prabhadevi i nord. Den nærmeste jernbanestasjon er Mahalaxmi, mens Elphinstone og  Parel er også nære jernbanestasjoner til Worli. Etter at  Bandra-Worli Sea Link ble tatt i bruk er det nå bedre forbindelser til de vestlige forstedene.

Det slottslignende bygg planlagt i Worli ville ha blitt et av de høyeste bygg i India, men det ble stoppet i oktober 2014 på grunn av juridiske problemer.

## Historie
Worli Fort ble bygd i Worli av britene rundt 1675.

## Utvikling av forretningsvirksomheten
Worli har vært en av de travleste forretningsområdene i Mumbai siden slutten av 1970-tallet. Den første større utbyggingen var Shivsagar Estate som ligger på Dr. Annie Besant Road. De store selskapene som har kontorer her er GSK Pharma, TATA, Deloitte, Novartis, HDFC Bank, Ja Bank, Siemens, CEAT og mange flere. Aditya Birla-konsernet har også sitt hovedkontor i Worli.

## Referanser
Ikíngut

***Ikíngut*** er en islandsk barnefilm fra 2000 regissert av Gísli Snær Erlingsson. Manuset ble skrevet av Jón Steinar Ragnarsson. Filmen formidler et budskap om at man ikke skal la frykten ta overhånd med ting man ikke forstår. I dagens samfunn møter man fra tid til annen fremmede kulturer og fremmede mennesker med frykt istedenfor med en åpenhet som gjør at man kan lære nye ting og bygge et godt samfunn. 

Hjalti Rúnar Jónsson spiller rollen som Bóas, Hans Tittus Nakinge spiller rollen som Ikíngut og Bjørn Floberg spiller den mindre rollen som en norsk skipskaptein.

## Snøras
Det var den norske spesial-effekt-eksperten Martin Gant som hadde ansvaret med å lage snøraset som ødela Boas' hus. Det ble bygd en miniatyrkopi av huset og fjellene omkring. Snøraseffekten ble oppnådd ved at man helte salt over miniatyrlandskapet og brukte kameraer med spesielt høy hastighet.

## Handling
Det er 1698. Den 11 år gamle prestesønnen Boas bor i en fiskerlandsby på nordøstkysten av Island. Vinteren har vært streng. Fiskerne får ikke kommet ut på det isdekte havet og maten er knapp. De overtroiske landsbybeboerne tror at onde ånder og demoner er ansvarlige for denne vanskelige situasjonen. En dag driver et isflak med et merkelig liten pelskledd skapning inn til kysten. Landsbyboerne mener at det er en demon og forfølger den. Når en snøstorm bryter ut føler de seg styrket i sin overbevisning. Den fremmede skapningen redder Boas, som har blitt begravet i et snøras, og viser seg å være en gutt på samme alder. Han ser bare litt annerledes ut og taler uforståelig. Skapningen hilser på Boa ved å berøre nesa hans og mumler flere ganger ordet «Ikingut», som Boas tror er guttens navn. Boas familie tar den fremmede gutten inn til seg, selv om landsbybeboerne forlanger at den påståtte demonen blir utlevert til dem slik at de kan få drept ham. En lovens vokter griper inn i krangelen mellom landsbybeboerne og presten. Han setter Ikíngut i fengsel. Boa greier å få ham fri med litt hjelp fra sin søster Ása. Forfulgt av landsbybeboerne flykter de to guttene unna på Ikínguts isflak og driver ut på det åpne havnet der de blir funnet av et norsk skip og brakt hjem. Kapteinen oppklarer hele mysteriet ved å fortelle at Ikíngut er en inuitt, en eskimogutt, som stormen hadde blåst fra Grønland til Island. Til slutt får de vite at Ikíngut ikke er hans navn i det hele tatt, men at det på hans språk betyr «venn».

## Rolleliste (i utvalg)
* Hjalti Rúnar Jónsson - Bóas
* Hans Tittus Nakinge - Ikíngut
* Pálmi Gestsson - Thorkell
* Jón Magnus Ragnarsson	- Séra Jon
* Freydís Kristófersdóttir - Ása
* Finnur Guðmundsson - Illugi
* Elva Ósk Ólafsdóttir - Gudrun
* Bjørn Floberg - Kapteinen
* Pétur Einarsson - Magnús
* Atli Rafn Sigurðarson - Helgi
* Orto Ignatiussen - Kajut
* Theódór Júlíusson - Grimur
* Hjalti Rögnvaldsson - Sekretæren
* Edda Björg Eyjólfsdóttir - Þora
* Laddi - Þjónn Sýslumanns

### Norske stemmer
Kilde:

* Jakob Schøyen Andersen
* Frank Krog
* Linn Skåber
* Dennis Storhøi
* Henrik Scheele
* Siw Anita Andersen
* Kim Kolstad

## Referanser


## Eksterne lenker
*
Afrikamesterskapet i terrengløp 2016

**Afrikamesterskapet i terrengløp 2016** ble arrangert 12. mars 2016, i Yaoundé i Kamerun. Dette var det 4. Afrikamesterskapet i terrengløp som ble arrangert. 

## Resultater
### Herrer, senior (10 km)

### Kvinner, senior (8 km)

### Herrer, junior (7 km)

### Kvinner, junior (5,5 km)

## Lagkonkurranse

## Eksterne lenker
*  WebCAA.org - Kenya rules at African Cross Country Championships
*  Citizen - Aprot finally delivers gold as Kenya rules AXC
*  IAAF - Kenya rules at African Cross Country Championships
*  TUKO - Kenyan athletes dominate Africa cross country championship
Sheila Chepkirui

**Sheila Kiprotich Chepkirui** (født 1990) er en kenyansk friidrettsutøver, som konkurrere i langdistanseløp, mellomdistanseløp og terrengløp. Hennes fremste meritter til nå er gull på 5000 meter ved Afrikamesterskapet i friidrett 2016 og sølv i terrengløp ved Afrikamesterskapet i terrengløp 2016. 

## Idrettskarriere
;2005-2008 - tidlig karriere
Chepkuri vant 1500 meter ved ungdoms-VM i friidrett 2005, foran japanske Yuriko Kobayashi og etiopiske Bizunesh Mohammed Urgesa. Chepkirui satte her ny personlig rekord og mesterskapsrekord med tiden 4:12,29. 

To år senere deltok hun ved ungdoms-VM i friidrett 2007 i Ostrava, men denne gangen fikk hun bronse, bak hhv. kenyanske Sammary Cherotich og Jordan Hasay fra USA. Hun deltok også ved junior-VM i friidrett 2008, men greide bare 4:24,21 i innledningsheatet, og gikk ikke videre til finalen. 

;2009
Hun deltok på 800 meter ved juniorafrikamesterskapet i friidrett 2009. Der løp hun på 2:12,61 og endte på 8.-plass. Caster Semenya vant denne øvelsen. Hun deltok også på Kenyas stafettlag som fikk sølv på 4 x 400 meter stafett.

;2014
Etter noen år uten å delta i større mesterskap deltok hun i november 2014 ved det kenyanske terrengløpet *First Athletics Kenya / KCB Cross Country Series*. Løypa var 8 km, og Chepkirui løp inn til 22.-plass med tiden 26:43,5, drøye to og et halvt minutt bak vinneren, Sheila Chepngetich.

;2015 
Hun deltok ved det kenyanske uttakningsstevnet for VM i friidrett 2015, men kom der på 9.-plass på 800 meter. I oktober løp hun 10 km ved Nairobi Standard Chartered Marathon, og vant denne på 33:30. Hun vant det andre løpet i den kenyanske terrengløpserien (Athletics Kenya Cross-country Series) i november. 

;2016 - afrikamester på 5000 meter
I januar vant hun det kenyanske militærmesterskapet i terrengløp (*Kenya Defence Force Cross Country Championships*). 

Hun kom på 3.-plass ved det kenyanske mesterskapet i terrengløp i 2016, bak Alice Aprot og Beatrice Mutai. Dette var også uttakningsstevne for afrikamesterskapet, og hun ble dermed tatt ut til Afrikamesterskapet i terrengløp 2016 i Yaoundé i Kamerun. I den individuelle konkurransen i afrikamesterskapet fikk hun sølv, bak sin lagkamerat Alice Nawowuna, og i lagkonkurransen vant Kenya kvinneklassen. Alle 3 medaljene gikk til kenyanske utøvere i seniorklassen for kvinner; Beatrice Mutai tok bronsen i dette mesterskapet. 

Hun vant 5000 meter ved det kenyanske mesterskapet i friidrett i mai, med tiden 15:30,8 (håndholdt tidtaking). Ved Afrikamesterskapet i friidrett 2016 i juni vant hun 5000 meter, foran kenyanske Margaret Chelimo og etiopiske Dera Dida. 

## Referanser


## Eksterne lenker
* 
*  Profil hos All-Athletics 
*  Profil hos Tilastopaja Oy (arkivert 4. juni 2016)
Rue de Sèvres

**Rue de Sèvres** er en gate som krysser gjennom 6. arrondissement, 7. arrondissement og 15. arrondissement i Paris.  Den begynner i Latinerkvarteret, og navnet vitner om at dette er en gammel landevei som førte til Sèvres, en landsby som nå er en av Paris' store forsteder i sørvest.

På 1200-tallet ble denne veien tidvis kalt «veien til maladeriet» (*maladeriet* var en institusjon for spedalske, i det som nå er Boulogne-Billancourt); på dette steder er det nå filmstudioer. 

Siden 1355 har betegnelsene vekslet mellom *voie de Sèvres*, *grand chemin de Sèvres*, *chemin de Meudon*, *chemin des Charbonniers*, *chemin du Boullouer* (1568-1658), tildels *rue des Petites-Maisons* i 1624, og *rue de l'Hôpital-des-Petites-Maisons*. Det dreier seg tildels om varierende navn på forskjellige avsnitt an den lange landeveien ut av byen. Andre avsnitt er blitt kalt *rue du Boullouer*, så *rue du Boullaier*, *rue du Boulloy*, *rue du Bouloir-Saint-Germain*, *rue des Petites-Maisons* og *rue de l'Hôpital-des-Petites-Maisons*.

## Litteratur
* Nomenclature officielle des rues de Paris : Rue de Sèvres.

## Referanser
Programmeringsverktøy

Et **programmeringsverktøy** er et dataprogram som benyttes av programvareutviklere til å skape, debugge, vedlikeholde og på annen måte understøtte andre programmer og applikasjoner. Begrepet brukes vanligvis om relativt enkle programmer, som kan kombineres for å oppnå en oppgave. Evnen til å bruke en rekke slike verktøy produktivt er kjennetegnet på en dyktig programvareingeniør.

De grunnleggende verktøyene er en kildekode-editor og en kompilator eller en kommandotolk. Andre verktøy er en debugger og en profiler. Programvareverktøyene kan startes som separate programmer, eller til sammen være en del av et større program kalt et integrert utviklingsmiljø.
## Eksterne lenker
*
Storedalen kraftverk

**Storedalen kraftverk** er et vannkraftverk Vassdalen i Fjaler kommune i Vestland.

Det er et elvekraftverk som utnytter et fall på 240 meter.

Installert effekt er 750 kW fra en peltonturbin. Årsproduksjon er 1,8 GWh.

## Referanser


## Kilder
* 
* NVE vannkraftdatabase
* Clemens Kraft
Bakkefossen kraftverk

**Bakkefossen kraftverk** er et vannkraftverk i Haukedalen i Sunnfjord kommune i Vestland.

Det er et elvekraftverk som utnytter et fall på 38 meter i Isaelva.

Installert effekt er 70 kW fra to små francisturbiner. Årsproduksjon er 0,4 GWh.

Kraftverket eies av lokal grunneier.

## Referanser


## Kilder
* 
* NVE vannkraftdatabase
Denys Wilkinson Building

**Denys Wilkinson Building** er en bygning fra 1960-tallet i Oxford i England. Den ble tegnet av Philip Dowson fra firmaet Arup i 1967.

Bygningen huser underinstituttene for astrofysikk og partikkelfysikk ved institutt for fysikk ved University of Oxford. Bygningen ble opprinnelig bygd for det daværende institutt for kjernefysikk, som ble kalt Nuclear Physics Laboratory. I 2001 ble bygningen omdøpt til Denys Wilkinson Building,, til ære for den britiske kjernefysikeren Denys Wilkinson (1922&ndash;2016) som var involvert i bygningens tilblivelse.

## Referanser
Gjerland mikrokraftverk

**Gjerland mikrokraftverk** er et vannkraftverk i Haukedalen i Sunnfjord kommune i Vestland.

Det er et elvekraftverk som utnytter et fall på 125 meter.

Installert effekt er 22 kW fra en horisontal peltonturbin. Årsproduksjon er 0,18 GWh.

Dette er et ganske typisk gårdskraftverk. Det fungerer også som uttak for vanning av jordene.

## Referanser


## Kilder
* 
* NVE vannkraftdatabase
Miniserie

**Miniserie** er en type TV-serie som har en kortere totallengde og et begrenset antall episoder, enn en det en ordinær TV-serie vanligvis vil ha. Mens TV-serier oftest lages underveis, vil en miniserie være ferdigprodusert før den sendes på TV. Slike serier vil også ofte ha litterært forelegg og ligger nærmere spillefilmen enn det ordinære TV-serier gjør. Miniserien består ikke av flere sesonger slik som TV-serien ofte gjør, men kan noen ganger ha oppfølgere (slik som miniserien *[[Nord og sør]]* og *[[Røtter (TV-serie)|Røtter]]*). En miniserie består sjelden av mer enn 15 episoder, men episodene er ofte en del lenger enn episodene til en TV-serie. Enkelte miniserier består bare av to episoder og kan ha en samlet spilletid på bare to-tre timer. Slike miniserier blir ofte lansert på video som spillefilm, som for eksempel Stephen Kings todelte serier ''It'' (1990) og ''The Tommyknockers'' (1993). 

Eksempler på kjente miniserier kan være ''Gjensyn med Brideshead'' (1981), *[[Fangarmer]]* (1984) , *[[Nord og sør]]* (1985), *[[Røtter (TV-serie)|Røtter]]* (1977), ''Blindpassasjer'' (1978), *[[Jeg, Claudius (TV-serie)|Jeg, Claudius]]* (1976), *[[Nitimemordet]]* (1976), ''Tsarens kurér'' (1975), ''Centennial'' (1978), ''Krigens brorskap'' (2001) og ''Shogun'' (1980).
Living Computer Museum

**Living Computer Museum (LCM)** er et museum i 2245 1st Ave S. i Seattle, Washington som utstiller datamaskiner på en interaktiv måte, enten gjennom tidsdelte operativsystemer eller gjennom enkeltstående brukergrensesnitt. Den 17. mars 2010 ble det godkjent gjennom Washington State Senate resolusjon 8721 «for sin rolle i å bevare informasjonsteknologiens historie».

Det ble opprinnelig grunnlagt som PDPplanet.com av Microsofts medgrunnlegger Paul Allen den 9. januar 2006. Gjennom utstillinger av systemer fra Digital Equipment Corporation (DEC) og XKL får registrerte brukere muligheten til å benytte telnet på disse maskinene og erfare “antikke” datamaskiner.

Museumet åpnet for offentligheten den 25. oktober 2012.

## Referanser
Nicalis

**Nicalis, Inc.** er en amerikansk videospillutvikler og videospillutgiver med hovedkontor i Santa Ana i California. Selskapet fokuserer primært på indiespill, men har utviklet og publisert både originale spill og nye versjoner av eksisterende spill. Nicalis ble grunnlagt i 2007 av Tyrone Rodriguez, en tidligere redaktør hos IGN.
## Referanser

## Eksterne lenker
*
Verdensmesterskapet i kunstløp

**Verdensmesterskapet i kunstløp** (VM) er en årlig kunstløpkonkurranse arrangert av ISU (International Skating Union). Medaljer deles ut i kategoriene singel menn, singel kvinner, parløp og isdans. Mesterskapet arrangeres vanligvis i slutten av mars, og anses som den mest prestisjefylte kunstløpkonkurransen ved siden av OL. På juniornivå arrangeres tilsvarende Junior-VM, og i tillegg har formasjonsdans har sitt eget VM både på junior- og seniornivå.

## Kvalifisering
Løpere kan delta i mesterskapet hvis de representerer et medlemsland av ISU, og tas ut av landets skøyteforbund. De ulike medlemslandene velger ut løpere ut fra sine egne kriterier. Noen land går kun etter nasjonale mesterskap, mens andre land har mer varierte krav, som for eksempel å gjøre det bra i internasjonale konkurranser eller bestemte tekniske krav. Alle løpere må følge ISUs alderskrav og ha oppnådd minimum teknisk elementscore (TES) fastsatt av ISU.

### Antall deltakere per land
Hvert medlemsland får sende én deltaker per disiplin. Avhengig av resultatet i fjorårets mesterskap, kan noen land sende to eller tre deltakere.
: 

## Medaljevinnere

### Menn

### Kvinner

### Parløp

### Isdans

## Referanser


## Eksterne lenker

* VM 2000
* VM 2001 
* VM 2002 
* VM 2003
AFI’s Greatest Movie Musicals

**AFI's Greatest Movie Musicals** er en liste over de 25 viktigste musikalfilmene fra USA ifølge det amerikanske filminstituttet (*The American Film Institute* – AFI). Listen ble stemt fram i en undersøkelse blant 500 filmkritikere, filmhistorikere, musikere og fagfolk fra filmbransjen. AFI lanserte en liste med fire kriterier som de stemmeberettigede måtte ta hensyn til når de skulle stemme. Det var til sammen 180 nominerte musikaler.

Listen ble presentert 3. september 2006 som en del av konserten «The Big Picture – AFI's Greatest Movie Musicals» på Hollywood Bowl i Hollywood. Hollywood Bowl Orchestra spilte musikkutdrag fra musikalene, mens scener fra filmene ble spilt på storskjerm i bakgrunnen. John Mauceri var dirigent. Dette var andre gang en av filminstituttets lister ble presentert foran et publikum, etter AFI's 100 Years of Film Scores.

*[[Singin' in the Rain]]* (1952) ble kåret til den beste filmmusikalen, etterfulgt av *[[West Side Story (1961)|West Side Story]]* (1961) og *[[Trollmannen fra Oz (film)|Trollmannen fra Oz]]* (1939).

## Kriterier
AFI lanserte en liste på fire kriterier som velgerne måtte ta hensyn til når de skulle stemme:
* Det må være en amerikansk spillefilm hvor sang og musikk driver handlingen fremover.
* Det må være en musikal av filmhistorisk betydning som er nytenkende og innovativ.
* Musikalen må inneholde låter som minner tilskueren om opphavsfilmen, og dermed sørger for at filmen holder seg aktuell.
* Filmen skal ha bidratt til å løfte og berike USAs filmhistorie, og skal fremdeles være en inspirasjon for bransjen og publikum.
Kun spillefilmer fra lydfilmepoken (fra og med 1927) ble vurdert.

## Liste

## Referanser


## Eksterne lenker
*AFI's Greatest Movie Musicals  hos det amerikanske filminstituttet
*Liste over de 180 nominerte filmmusikalene
*Liste over de 25 vinnerne
Avenue de Lowendal

**Avenue de Lowendal** er en gate i de 15. og 7. arrondissement i Paris. Avenyen er oppkalt etter comte Ulric Frédéric Woldemar de Lowendal (1700-1755), Maréchal de France.
Mike Pence

**Michael Richard Pence** (født 1959) er en amerikansk politiker (R) og advokat. Han var USAs visepresident fra 2017 til 2021. Han har vært guvernør i Indiana og representerte Indianas sjette kongressdistrikt i Representantenes hus fra 2001 til 2013 og var formann for republikanerne i Representantenes hus fra 2009 til 2011. Pence deltok i kampanjen for å bli republikanernes kandidat til presidentvalget i 2024, men meddelte 29. oktober 2023 at han trakk sitt kandidatur.

## Liv og virke
### Bakgrunn
Pence vokste opp i en irsk-amerikansk katolsk familie og overveide å bli katolsk prest. Etter fullførte studier ved Hanover College og Indiana University School of Law i Indianapolis arbeidet han som advokat og radioprogramleder.

### Politiker
I 1984 og i 1988 var han kandidat som representant for republikanerne i Kongressen, men tapte. I 2000 prøvde han igjen og ble innvalgt. Han ble gjenvalgt en rekke ganger. 

Pence uttrykte sin støtte til den såkalte Tea Party-bevegelsen da den vokste frem. Han og hans familie hadde da allerede gått fra til å være aktive katolikker til å sluttet seg til *Grace Evangelical Church*, en evangelikal megakirke. 

### Visepresidentkandidat
Under nominasjonsvalgkampen om å bli republikansk presidentkandidat i 2016 engasjerte Mike Pence seg lenge for Ted Cruz, også han en katolikk som var gått over til evangelikal protestantisme. Donald Trump slo ut Cruz, og Pence falt inn som en støttespiller bak ham. 15. juli 2016 ble det bekreftet at Pence ble Donald Trumps visepresidentkandidat ved presidentvalget i USA 2016. Hans direkte motsvarighet var senator for Virginia Tim Kaine, «running mate» for den demokratiske kandidat Hillary Clinton.

Valget endte med at Trump og Pence vant.

## Presidentvalget i 2020
Da Donald Trump tapte presidentvalget i 2020, forholdt Pence seg lojalt til valgresultat, i motsetning til Trump. Da Trump-tilhengere stormet kongressbygningen, var Pence ett av målene for mobben. Målet skal ha vært å «henrette» visepresidenten, som ifølge Trump kunne ha stanset gjennomføringen av møtet som godkjente valget av Joe Biden som president.

## Referanser


## Eksterne lenker
* 
* 
* 
*
Geneviève Halévy

**Geneviève Halévy**, senere **Geneviève Bizet** og **Geneviève Straus** (født 26. februar 1849 i Paris, død 22. desember 1926 i samme by), var en fransk salonnière. Hun inspirerte Marcel Proust som modell for hans skikkelser *Duchesse de Guermantes* og *Odette de Crécy* i *[[À la recherche du temps perdu]]*.

## Liv og virke
### Bakgrunn
Geneviève Halévy var datter til komponisten Jacques-Fromental Halévy og hans hustru Léonie g. Rodrigues-Henriques, begge jødiske. Hun mistet faren da hun var 13 år gammel og storesøsteren da hun var 15 år. Moren led i perioder av mental instabilitet.

I 1869 giftet hun seg med Georges Bizet, som hadde vært farens elev, og fødte i 1871 deres sønn Jacques, som ble skolekamerat med Marcel Proust. Bizet døde av et plutselig hjerteslag i 1875.

### ''Salonnière''
Geneviève flyttet til onkelen Léon Halévy, og åpnet en *[[salong (selskap)|salon]]* for sin nevø Ludovic Halévy, der hun hjalp ham med å ta imot kremen av sidens paisiske kunstnermiljø. Denne salongen ble kjent som *Ludovics torsdager* (Les jeudis de Ludovic).

Etter noen få år åpnet hun sin egen *salon* der en distingvert skare, bestående av blant annet baron aog baronesse Alphonse de Rothschild, *comtesse* Potocka, *duchesse* de Richelieu, Comtesse de Chevigné, født de Sade (en annen modell for den litterære skikkelse *Duchesse de Guermantes)* kunne møte forfattere og intellektuelle som Guy de Maupassant, Henri Meilhac, Georges de Porto-Riche, Paul Bourget, Paul Hervieu, Joseph Reinach og hennes nevø Ludovic.

I 1886 giftet hun seg med advokaten Émile Straus, en bekjent av familien Rothschild, og hennes *salon* ble etterhvert stadig mer fasjonabel: Hun mottok der  Robert de Montesquiou og hans niese Comtesse Greffulhe, malere og journalister. Mange av støttene av Alfred Dreyfus' sak møttes i Mme Straus' *salon*, blant dem Marcel Proust som var en av de første intellektuelle som undertegnet petisjonen i avisen *[[L'Aurore]]* under  Dreyfussaken. Etter denne saken var over, mistet salongen en del av sin prominens.

Etter 1910 ble hun stadig mer deprimert, og isolerte seg fra samfunnslivet. Hennes sønn begikk selvmord i 1922, få år før Prousts død, og hun selv døde i 1926.

## Referanser


## Litteratur
* Andrée Jacob, *Il y a un siècle, quand les dames tenaient salon*, Paris, Ed. Arnaud Seydoux, 1991
* George Painter: *Marcel Proust: a biography*, London, Chatto & Windus, 1959
Syrianos

**Syrianos** (etter 350 – ca. 437) var en gresk seinanantikk filosof og leder for den nyplatonske filosofiskolen i Athen.

## Liv
Lite er kjent om livet til Syrianos. Han var sønn av den ellers ukjente Filoxenos og stammet fra Alexandria. Etter grunnleggende utdanning i hjembyen, begynte han å studere filosofi under Plutark fra Athen, som var skolark ved Platons nyplatonske akademi. Da Plutark døde, overtok Syrianos stillingen som skolens leder. På denne tida ble han lærer for den unge Proklos som i sin tur overtok etter Syrianos. 

Syrianos fikk sterk innflytelse på eleven Proklos. De etterfølgende nyplatonikerne i Athen betraktet ham som en autoritet og gav ham tilnavnet «den store». 

## Verk
Av Syrianus' store produksjon er lite bevart, viktigst er kommentarer til bøkene Beta (III), Gamma (IV), og Mu og Nu (XIII–XIV) av Aristotles' *Metafysikken*. 

Tapt er blant annet er en Homer-kommentar i sju bøker, skrifter over gudeverdenen hos Homer og om orfisk teologi, en utlegning i ti bind om overensstemmelser hos Orfeus, Pythagoras og Platon med tanke på Oraklet, en kommentar til Platons *[[Politeia]]* i ti bind, og annet. 

## Kilder
* 

## Referanser
Viken kraftverk

**Viken kraftverk** er et vannkraftverk ved utløpet av Lauvavatnet i Gaular kommune i Vestland.

Det er et elvekraftverk som utnytter et fall på 9 meter i Gaula.

Installert effekt er 230 kW fra en rørturbin. Årsproduksjon er 1,6 GWh.

## Referanser


## Kilder
* 
* NVE vannkraftdatabase
AFI’s 100 Years…100 Movie Quotes

**AFI's 100 Years…100 Movie Quotes** er en liste over de 100 beste replikkene fra amerikanske spillefilmer ifølge det amerikanske filminstituttet (*American Film Institute* – AFI). Listen ble stemt fram i en undersøkelse blant 1500 filmkritikere, filmhistorikere og fagfolk fra filmbransjen. AFI lanserte en liste med tre kriterier som de stemmeberettigede måtte ta hensyn til når de skulle stemme. Det var til sammen 400 nominerte filmsitater.

Listen ble presentert 21. juni 2005 av det amerikanske filminstituttet i en CBS-sending produsert av Bob Gazzale. TV-sendingen het *AFI's 100 Years... 100 Movie Quotes: America's Greatest Quips, Comebacks and Catchphrases*, og skuespilleren Pierce Brosnan var programleder. Sendingen ble nominert til en Primetime Emmy Award for beste klipping. Rhett Butlers siste ord til Scarlett O'Hara i storfilmen *[[Tatt av vinden (film)|Tatt av vinden]]* («*Frankly, my dear, I don't give a damn.*») ble kåret til det beste filmsitatet. Dramafilmen *[[Casablanca (film)|Casablanca]]* (1942) har seks replikker på listen, mens *Tatt av vinden* (1939) og *[[Trollmannen fra Oz (film)|Trollmannen fra Oz]]* (1939) har tre replikker hver.

## Kriterier
AFI lanserte en liste på tre kriterier som velgerne måtte ta hensyn til når de skulle stemme:
* Sitatet må være en uttalelse, en snar replikk eller kort dialog fra en amerikansk film. Sangtekster gjelder ikke.
* Sitatet må ha blitt en del av dagligtalen, hjulpet av referanser i populærkulturen.
* Sitatet skal minne tilskueren om opphavsfilmen, og dermed sørge for at filmen holder seg aktuell.
Kun spillefilmer som var utgitt før 1. januar 2004 ble vurdert.

## Liste

## Referanser


## Eksterne lenker
* AFI's 100 Years…100 Movie Quotes på det amerikanske filminstituttets nettsider
* AFI's 100 Years…100 Movie Quotes (PDF, arkivert 7. april 2019)
* De 400 nominerte filmsitatene (PDF, arkivert 6. april 2019)
*  (TV-sending, sendt 21. juni 2005)
Kvernhusfossen kraftverk (Førde)

**Kvernhusfossen kraftverk (Førde)** er et vannkraftverk i Haukedalen i Sunnfjord kommune i Vestland.

Det er et elvekraftverk som utnytter et fall på 33 meter i Gaula.

Installert effekt er 140 kW fra en francisturbin. Årsproduksjon er 1,3 GWh.

## Referanser


## Kilder
* 
* NVE vannkraftdatabase
Rue de Miromesnil

**Rue de Miromesnil** er en gate i 8. arrondissement i Paris. Den begynner fra rue du Faubourg-Saint-Honoré ved place Beauvau og fører til boulevard de Courcelles. Gaten ble åpnet 18. juli 1776 og er oppkalt etter kong Ludvig XVIs seglbevarer, Armand Thomas Hue de Miromesnil.

## Litteratur
* André Becq de Fouquières] *Mon Paris et mes Parisiens. II. Le quartier Monceau*, Paris, Pierre Horay, 1954
* Félix Lazare, *Dictionnaire administratif et historique des rues de Paris et de ses monuments*, Paris, Imprimerie de Vinchon, 1844-1849
* Charles Lefeuve, *Les anciennes maisons de Paris. Histoire de Paris rue par rue, maison par maison*, Paris : C. Reinwald, 5e édition, 1875, 5 vol.
* Félix de Rochegude, *Promenades dans toutes les rues de Paris. VIIIe arrondissement*, Paris, Hachette, 1910
Sondre Oddvoll Bøe

**Sondre Oddvoll Bøe** (født 13. januar 1998) er en norsk kunstløper. Han er fire ganger norgesmester i (2014, 2016, 2019 og 2020), og vant gull i Nordisk mesterskap 2019. Han har deltatt i Junior-VM fire ganger og EM seks ganger, og har kvalifisert seg til finalen til sammen åtte ganger i ISU-mesterskap. Hans beste resultat fra EM er 18.-plass i 2019. Han flyttet fra Asker til Oberstdorf, Tyskland i 2014, der han trente under Michael Huth i tre år.

## Programmer

## Referanser




## Eksterne lenker
* 
* Sondre Oddvoll Bøe på www.rinkresults.com
* Sondre Bøe på playblogg.no
Årteigelva kraftverk

**Årteigelva kraftverk** er et vannkraftverk ved Viksdalsvatnet i Sunnfjord kommune i Vestland.

Det er et elvekraftverk som utnytter et fall på 190 meter i Årteigselva.

Installert effekt er 130 kW fra to peltonturbiner. Årsproduksjon er 0,5 GWh.

## Referanser


## Kilder
* 
* NVE vannkraftdatabase
Thane Creek

**Thane Creek** er et estuar på kystlinja til det Arabiske hav som skiller Mumbai fra det Indiske fastlandet. Det omfatter området mellom Mumbra Retibunder og Mankhurd-Vashi-broen. Bekken er delt inn i to deler. Den første delen ligger mellom Ghodbunder og Thane, en seksjon hvor Ulhas elven som renner fra Nord-Mumbai-øya hvor den renner ut i det Arabiske hav i vest. Den andre delen av vassdraget ligger mellom byen Thane og det Arabiske hav i Trombay / Uran, før Gharapuri øyene.

Thane creek ble dannet på grunn av jordskjelv under området fra Uran til Thane

I antikken fungerete Thane som hovedstaden i Sheelahar-riket og var en stor og funksjonell havn for handel med den Den arabiske halvøya sammen med andre havner som Ghodbunder og Nagla Bunder. Denne regionen i Thane Creek er blitt anerkjent som en viktig fugleområde av *Bombay Natural History Society* som hekkeplass for ulike fuglearter. Spesielt flamingoer og flere andre trekkfugler og vadefugler.

## Flamingo naturreservat
Maharashtra Regjeringen har erklært området langs den vestlige bredden av Thane Creek som «Thane Creek Flamingo Reservat» Det vil bli Maharashtras andre etter Malvan-reservatet.

## Referanser
Holbergs gate 17 (Kristiansand)

**Holbergs gate 17** er en eiendom i Holbergs gate som også omfatter hjørnebygningen mot Rådhusgata i Posebyen i Kristiansand.  Den okergule sidebygningen ble oppført i 1797, mens hjørnebygningen senere har gjennomgått ombygninger og utvidelser.  Eiendommen eies av staten, og er fredet av Riksantikvaren.

## Tidslinje
*1700–1854 – Huset var eid av kjøpmenn, brennevinshandlere og skipsførere som hadde krambod med utsalg av blant annet brennevin. 
*1787 – «Murt kjeller». Nevnes under hjørnehuset i branntakstprotokoll.
*1797–1807 – Hjørnebygget utvidet.
*1807–1808 – Hjørnebygget utvidet. Tilbygg mot bakgården bygd.
*1854 – Familien Jacobsen drev snekkerverksted.
*1916–1917 – Arkutbygging på hjørnebygningen og innredning av et loftsværelse.
*1932 – Søknad om innredning av bakeri ble innvilget.
*1952–1986 – Birger Frivolds Slakterforretning, butikk og arbeidslokale. (Siste eier før staten overtok).
*1952–1957 – Kjellernedgang innebygd i forlengelsen av tilbygg.
*1985 – Staten tok over den 1 juli.
*1985–1991 – Huset foreslått revet. Diskusjon blant annet med Riksantikvaren og Fortidsminneforeningen om verneverdi og fredning.
*1992 – Riksantikvaren freder eiendommen med hjemmel i lov om kulturminner av 9 juli 1978 nr 50 §15. Fredningen omfatter eksteriør av hjørnebygget, langhuset og verkstedet, samt interiør i nordligste rom i langhusets 2. etg.
*1993 – Bygget rehabiliteres.

## Kilder
* Justisbygget i Kristiansand, Holbergs gate 17, Regjeringen
* Kulturminnesøk: Holbergs gate 17 Riksantikvaren
Blåsvagrova mikrokraftverk

**Blåsvagrova mikrokraftverk** er et vannkraftverk ved Haukedalen i Sunnfjord kommune i Vestland.

Det er et elvekraftverk som utnytter et fall på 120 meter i en bekk.

Installert effekt er 16 kW fra en peltonturbin. Årsproduksjon er estimert til 0,07 GWh.

Kraftverket eies av lokal grunneier.

## Referanser



## Kilder
* 
* NVE vannkraftdatabase
Roy Brandtzæg

**Roy Brandtzæg** (født 1971) er en norsk tidligere styrkeløfter, som konkurrerte for Steinkjer Styrkeløftklubb. Han er yngste sønn av skihopperen Torgeir Brandtzæg.

Brandtzæg er 13 ganger norgesmester i styrkeløft (i perioden 1993-2007), noe som er nest mest gjennom tidene i norsk styrkeløfthistorie. Han har dessuten mottatt tre kongepokaler, for å ha vært den beste løfteren i NM uavhengig av vektklasse. Dette er tredje mest gjennom tidene. Hans største prestasjon internasjonalt var da han i 1997 ble europamester i styrkeløft i klasse -56 kg.

## Nasjonale resultater og meritter

### NM i styrkeløft

### Junior-NM i styrkeløft

## Internasjonale resultater og meritter

### Nordisk mesterskap i styrkeløft

### Nordisk juniormesterskap i styrkeløft

### EM i styrkeløft

### VM i styrkeløft

### Junior-EM i styrkeløft

### Junior-VM i styrkeløft

## Referanser
Døsen mikrokraftverk

**Døsen mikrokraftverk** er et vannkraftverk ved Lustrafjorden i Luster kommune i Vestland.

Det er et elvekraftverk som utnytter et fall på 93 meter i Døsagrovi.

Installert effekt er 90 kW fra en peltonturbin. Årsproduksjon er 0,8 GWh.

## Døsen Kraftstasjon

Like bortenfor, ved den gamle taubanen til Harastølen, ligger Døsen Kraftstasjon fra 1915.

Den ble nedlagt i 1979. Bygningen er restaurert, med intakt maskineri.

## Referanser


## Kilder
* 
* NVE vannkratdatabase
Bombay børs

**Bombay Børs**, eller **Bombay Stock Exchange** (**BSE**) er en Indisk børs. Den ligger på Dalal Street i Kala Ghoda, Mumbai, Maharashtra, India. Den ble etablert i 1875 og er Asias første børs og verdens raskeste børs med en gjennomsnitts handel på 6 mikrosekunder. Den er verdens 11. største børs med en samlet markedsverdi på 1.7 milliarder dollar per 23. januar 2015. Mer enn 5&nbsp;500 selskaper er børsnotert på BSE.

## Historie
Bombay-børsen er den eldste børs i Asia. Dens historie går tilbake til 1855, da fem aksjemeglere hadde samlet seg under et banyan tre foran Bombays  rådhus. Plasseringen av disse møtene endret seg mange ganger for å imøtekomme et økende antall av meglere. Gruppen flyttet etter hvert til Dalal Street i 1874 og ble en offisiell organisasjon kjent som "De Innfødte aksjemegleres Association" i 1875.

Den 31. august 1957 ble BSE den første børs som ble anerkjent av den indiske regjeringen. I 1980 flyttet børsen til Phiroze Jeejeebhoy-tårnet på Dalal Street i Fort-området. I 1986 ble det utviklet en egen indeks, BSE SENSEX indeks, noe som gir BSE en måte å måle børsens generelle ytelse. I 2000 brukte BSE denne indeksen for å åpne markedet for derivater og fremtidige kontrakter. Utviklingen av denne SENSEX sammen med egenkapital derivater som følges i 2001 og 2002 utvidet BSEs-handel plattform.

## Referanser
Hauge kraftverk

**Hauge kraftverk** er et vannkraftverk ved Austgulfjorden i Gulen kommune i Vestland.

Det er et elvekraftverk som utnytter et fall på 67 meter i Haugselva.

Installert effekt er 480 kW. Årsproduksjon er 1,82 GWh.

Hovedaggregatet er en francisturbin, og det er også en liten peltonturbin.

## Referanser


## Kilder
* 
* NVE vannkraftdatabase
Léontine Lippmann

**Léontine Lippmann** (født 14. juni 1844, død 12. januar 1910 i Paris), bedre kjent som *Madame Arman* eller **Madame Arman de Caillavet**, var Anatole Frances muse og salongvertinne for en meget fasjonabel litterær salong i Paris under Den tredje franske republikk. Hun var modell for den fiktive skikkelse *Madame Verdurin* i Marcel Prousts *[[På sporet av den tapte tid]]*.

## Liv og virke
### Bakgrunn
Léontine Lippmann var datter av en rik jødisk bankierfamilie. Hun ble gift med Albert Arman. Armans mors pikenavn var Caillavet, og det ble til at de kalte seg Arman de Caillavet. De fikk ett barn, skuespillforfatteren Gaston Arman de Caillavet. Ingen av dem var trofaste mot hverandre, skjønt de skilte seg ikke.

Hun var meget vakker i ungdommen, med klare blå øyne, svart hår og skjelmsk munn; hun var intelligent, kultivert og talte fire språk. Hun var ofte gjest i Lydie Aubernons salonger, og det var der hun møtte Anatole France i 1883. Fra 1888 fulgte tre lidenskapsfulle år mellom de to, ofte stormfullere på grunn av begge parters sjalusi. Hun inspirerte hans romaner *[[Thaïs (roman)|Thaïs]]* (1890) og *[[Le Lys rouge]]* (1894).

### Salong
Mme de Caillavet startet sin egen salong  i  et *[[hôtel particulier]]* i 12 avenue Hoche, nær Place de l'Étoile.  Sittende i en *[[bergère]]* til høyre for kaminen, med Anatole France stående foran ildstedet, mottok hun hver søndag de franske fasjonable, intellektuelle og politiske eliter, blant dem forfattere, skuespillere, advokater og *députés* (men ikke musikere, ettersom verken hun eller Anatole likte musikk). På onsdager gav Mme de Caillavet konversasjonsmiddager etter modell fra Mme Aubernons; dit kom blant andre Alexandre Dumas, hellenisten Brochard, professor Pozzi, Leconte de Lisle, José-Maria de Heredia, Ernest Renan og selvfølgelig Anatole France.

#### Gjester
Grev Giuseppe Primoli, Jean, duc Decazes, prins og prinsesse Bibesco, baron og baronesse Rothschild, Robert de Montesquiou, Anna de Noailles, Louis Barthou, Marie og Pierre Curie, Marcel Proust, Charles Marie René Leconte de Lisle, J.-H. Rosny den eldre, Gabriel Hanotaux, Marcel Prévost, Pierre Loti, Maurice Barrès, Marcelle Tinayre, Sarah Bernhardt, skuespillerinnen Réjane, Fernand Gregh, abbé Arthur Mugnier, skuespilleren Lucien Guitry og hans sønn Sacha Guitry, skulptøren Antoine Bourdelle, maleren Munkaczy, Hugo Ogetti, Commandant Rivière, Georg Brandes, Jules Lemaitre, Gugliemo Ferrero, abbed og astronom Théophile Moreux, Colette og hennes første ektemann Henry Gauthier-Villars (kjent som Willy), Marcel Schwob, Robert de Flers, Paul de Grunebaum, Charles Rappoport, François Crucy, Michel Corday, Joseph Reinach, Tristan Bernard, danseren Loïe Fuller, Georges Clemenceau, professor Samuel-Jean Pozzi, dr. Paul-Louis Couchoud, Aristide Briand, Léon Blum, Jean Jaurès, Léopold Kaher, Pierre Mille, Charles Maurras og Raymond Poincaré.

## Referanser


## Litteratur
* Jeanne Maurice Pouquet, *Le Salon de Madame Arman de Caillavet*, 1926.
* George Painter, *Marcel Proust*, London, Cratton and Windus, 1959
Mumbay fort

**Mumbai fort** er et forretningsområde i Mumbai, India, som ligger midt i byens finansdistrikt. Området var byens sentrum på 1700-tallet. Området har fått navnet sitt fra forsvarsanlegget Fort George, som ble bygget av Det britiske ostindiske kompani. Området et avgrenset av havna i øst, Azad Maidan i vest, Victoria-terminalen i nord og Kala Ghoda i sør. Institusjoner som Bombay børs, Indias sentralbank og Tatagruppens hovedkontor ligger her.

## Andre forretningsområder i Mumbai
* Nariman Point
* Colaba
* CBD Belapur
* Vashi
* Worli
* Bandra Kurla-Komplekset
* Millennium Business Park

## Se også
* Ballard Estate

## Eksterne lenker
* J. N. Petit Bibliotek
* Bai Kabi Bai engelske skole
Møtet mellom Ludvig XIV og Filip IV på Île des Faisans

**Møtet mellom Ludvig XIV og Filip IV på Île des Faisans** (fransk: **Entrevue de Louis XIV & de Philippe IV dans l'Île des Faisans**) er et maleri fra det 17. eller 18. århundre av den franske maleren Jacques Laumosnier. 

## Motiv
Maleriet skildrer møtet mellom kongene Ludvig XIV av Frankrike og Filip IV av Spania den 7 juni 1659 i en paviljong på Île des Faisans i elven Bidassoa, på grensen mellom Frankrike og Spania. Den spanske monarken gir her sin datter til den franske kongen. Under møtet ble også Pyreneene-traktaten underskrevet for å sette en ende på Tredveårskrigen. På den franske siden til venstre ses foruten kongen i rødt, bak ham broren Filip I av Orléans, til venstre for ham enkedronningen Anna og kardinal Jules Raymond Mazarin. 

På den spanske siden ses foruten kongen i sort og gull bak ham datteren Maria Theresia, bærende et smaragd- og diamantsmykke i håret fra den franske kongen. Til høyre for henne Gaspar de Guzmán, comte d'Olivares, og bak infantaen maleren Diego Velázquez som hadde dekorert den spanske del av møtepaviljongen.

## Om bildet
Maleriet er en kopi i mindre utgave av et forlegg til et gobelin av Henri Testelin til Versailles, og befinner seg i  Musée de Tessé i Le Mans. Det samme motivet ses også i en annen utgave av Ludvig XIVs hoffmaler Charles Le Brun.

## Referanser
GLAAD Media Award

**GLAAD Media Award** er en årlig pris som Gay & Lesbian Alliance Against Defamation (GLAAD) deler ut til ulike mediebransjer for sine skildringer av lesbiske, homofile, bifile og transpersoner (LHBT) i samfunnet, og for utfordringene de møter. I tillegg til film og TV blir det også utdelt priser for andre bransjer og kunstformer, blant annet teater, musikk, journalistikk og reklame.

Vinnerne blir stemt fram av over 700 medlemmer etter fire bestemte kriterier: rettferdige og korrekte skildringer, dristige og originale prosjekter, betydelig gjennomslagskraft og prosjektets helhetlige kvalitet. Et ekspertpanel har det siste ordet.

Den første GLAAD Media Award-utdelingen for medieåret 1989 ble holdt i 1990. Da var det til sammen 35 nominerte i sju priskategorier.

## Referanser


## Eksterne lenker
*
Gibraltar under EM i friidrett 2014

**[[Gibraltar]]** deltok med to utøvere under EM i friidrett 2014 som ble arrangert 12.&ndash;17. august 2014 i Zürich. Gibraltar tok ingen medaljer under mesterskapet.

## Resultater

;Menn

;Bane- og landeveisøvelser

;Kvinner

;Bane- og landeveisøvelser

## Referanser

 
## Eksterne lenker
*
Kjetil Tollefsen

**Kjetil Tollefsen** (født 1969 i Stavanger) er en norsk tidligere styrkeløfter, som konkurrerte for Stavanger Styrkeløftklubb og Riska 90.

Tollefsen viste seg tidlig å være et stort talent innen styrkeløft, og han ble norgesmester både som ungdomsløfter i 1987 og som førsteårs juniorløfter i 1988. I 1998 fikk han dessuten representere Norge i nordisk mesterskap for juniorer. I 1989 ble Tollefsen utestengt fra idretten i to år, etter å ha blitt tatt for bruk av anabole steroider. Han gjorde comeback kort tid etter at utestengelsen opphørte, og i 1992 ble han på ny juniornorgesmester. Han ble dessuten kåret til mesterskapets poengmessig beste løfter uavhengig av vektklasse. Dette året kom han også på 4.-plass i junior-EM. Det påfølgende året fikk Tollefsen representere Norge både i senior-VM og i nordisk mesterskap - allerede som førsteårs seniorløfter. I VM gikk det dårlig, idet han ble stående uten resultat i markløft. I det nordiske mesterskapet gikk det betydelig bedre, og Tollefsen vant gull i klasse -125 kg. Etter dette har Tollefsen bare deltatt på nasjonale stevner, og vant senere på 1990-tallet to sølvmedaljer i NM i styrkeløft. Han tok sitt første og siste NM-gull på seniornivå i 2002.

## Nasjonale resultater og meritter

### NM i styrkeløft

### Lag-NM i styrkeløft

### Junior-NM i styrkeløft

## Internasjonale resultater og meritter

### VM i styrkeløft

### Nordisk mesterskap i styrkeløft

### Junior-EM i styrkeløft

### Junior-Nordisk mesterskap i styrkeløft

## Referanser
Terrorangrepet i Nice 14. juli 2016

**Terrorangrepet i Nice 14. juli 2016** fant sted på Frankrikes nasjonaldag i 2016 i Nice i Frankrike, på den delen av strandpromenaden som kalles Promenade des Anglais. 86 mennesker ble drept, deriblant flere barn, og flere enn 400 ble skadet.

På grunn av feiringen var promenaden stengt for biltrafikk, slik at publikum kunne ferdes fritt der. En lastebil fikk likevel skaffet seg adgang til gaten, og kjørte bevisst og gjentatte ganger inn i folkemassen, først i nærheten av Hôtel Negresco, og så videre langs gaten i en lengde på nær to kilometer. Deretter kom det til skuddveksling mellom sjåføren og politiet.

Sjåføren av lastebilen, 31-årige Mohamed Lahouaiej Bouhlel, bosatt i Nice med tunisisk opprinnelse, ble skutt og drept av politiet. Sjåføren var kjent av politiet for våpen- og voldsrelaterte forbrytelser, men ikke for koblinger til terrorisme.

Frankrikes president François Hollande kalte angrepet for et terrorangrep noen timer etter hendelsen, og forlenget unntakstilstanden som ble innført i Frankrike etter terrorangrepet i Paris i november 2015.

## Referanser
Agricultural produce market committee

**Markedskomiteen for landbruksprodukter**, engelsk **Agricultural produce market committee ** (**APMC**), er en indisk næringslivsorganisasjon.

## Prinsipper
APMC arbeider etter to prinsipper:
* Sikre at bønder er ikke blir utnyttet av mellommenn (eller långivere «ågerkarler») som tvinger bønder til å selge sine produkter på gården for en ekstremt lav pris.
* All mat som produsere bør først bli ført til et marked og deretter solgt på auksjon.

## Funksjoner
Bøndene må selge sine produkter på auksjon på markedet i sin region. Handelsmenn må ha lisens til å operere innenfor et marked. Engros- og detaljhandel (f.eks. kjøpesentre) og bedrifter som bearbeider matvarer kan ikke kjøpe sine råvarer direkte fra en bonde.

Ikke alle delstater har innført dette. Noen delstater har vedtekter, men ingen fastsatte regler eller varslet om at det skal komme.

Videre er det i  2015 foreslått å opprette et *United National Agriculture Markedet*.

## Eksterne lenker
* Maharashtra State Agricultural Marketing Board
Harastølen I kraftverk

**Harastølen I kraftverk** var et vannkraftverk ved Lustrafjorden i Luster kommune i Vestland.

Det var et elvekraftverk som utnyttet et fall på 108 meter i Døsagrovi.

Installert effekt var 100 kW fra en horisontal francisturbin. Årsproduksjon var 0,8 GWh.

Dette er det øverste av to like kraftverk. Lenger ned ligger Harastølen II kraftverk. Det totale fallet på 216 meter blir vanskelig å håndtere i ett fall.

Kraftverkene ble tatt ut av NVE Vannkraftdatabase i februar 2023. De skal erstattes av Døsjagrovi.

## Referanser


## Kilder
* 
* NVE vannkraftdatabase Harastølen I
Ekserserhuset (Kristiansand)

**Ekserserhuset** (Tordenskjolds gate 64) er et hus i Kristiansand som ble oppført i 1808. Huset ble tegnet av Henrik Wergelands onkel, senere generalmajor Benoni d'Aubert, gift med søster av Henriks mor.  Ekserserhuset ble bygget i tilknytning til underoffiserskolen som da holdt til på andre siden av Thordenskjolds gate.  Huset ble brukt til innendørs eksersis og til fysisk fostring av soldatene.

Etter andre verdenskrig har huset vært kommunalt eid og benyttet til ulike fritidsaktiviteter for ungdom, kunstutstillinger og annet.

Ekserserhuset er fredet av Riksantikvaren.

## Eksterne lenker
*Kulturminnesøk:Ekserserhuset Riksantikvaren
*
Karlsborg (Bohuslen)

**Karlsborg**, også kjent under navnet ***Hornborg***, var en festning og sannsynlig et slott i dagens Tanum kommune i Bohuslen, i den senere delen av middelalderen. Den er oppkalt etter Karl Knutsson Bonde, men en mer mytisk forestilling tilskriver borgen til en sagatidens kong Horne som skal ha stått heroisk imot norske angrep. Stedet er omtalt allerede i 1218. Festningen ble bestridt av nordmenn på 1500-tallet, og var tilholdssted for Gustav Vasa under hans felttog mot Norge i 1520. Borgen stod trolig ikke inn i moderne tid. Stedet ligger ved dagens tettsted *Slottet* like sør for Hamburgsund, og har tydelige rester av graver og bygningstufter nedenfor det tidligere befestede fjellet ved Slottsfjorden (Hamburgsundet).

## Referanser


## Eksterne lenker
* Tanums kommunes kulturminnesvernprogram om Slottet
* Hornborgs slott i *Historiskt-geografiskt och statistiskt lexikon öfver Sverige* i 7 bind, Stockholm 1856-1870.
*
Gibraltar under EM i friidrett 2012

**[[Gibraltar]]** deltok med tre utøvere under EM i friidrett 2012 som ble arrangert 27. juni&ndash;1. juli 2012 i Helsingfors. Gibraltar tok ingen medaljer under mesterskapet.
__NOTOC__
## Resultater
### Menn
;Baneøvelser

## Referanser


## Eksterne lenker
*